**ANNEX 18**

**MODEL ACORD ENCARREGAT DE TRACTAMENT DE DADES PERSONALS**

L’autor d’aquest model és la Oficina del DPD de Salut.

**INTRODUCCIÓ**

Tal com s’indica en el document 8.1 relatiu a la determinació del rol dels participants en el tractament de les dades, podrà actuar com encarregat del tractament qualsevol persona física o jurídica, autoritat pública, servei o altre organisme que tracti dades personals per compte del responsable del tractament.

L’encarregat del tractament haurà de complir amb les obligacions següents:

* Tractar les dades atenent a les instruccions proporcionades pel responsable.
* Ajudar al responsable mitjançant l’aplicació de les mesures tècniques i organitzatives que es considerin necessàries.
* Assistir al responsable per tal de garantir el compliment en matèria de seguretat del tractament, notificació de violacions de seguretat o realització d’avaluacions d’impacte.
* Podrà determinar elements propis de la seva especialitat de caire no essencial del tractament.
* Podrà sub-encarregar algunes tasques, si així ho accepta el responsable.
* Col·laborar amb el responsable.

L’acord d’encàrrec de tractament haurà de complir amb el contingut mínim previst a l’art. 28 del RGPD, en concret haurà de fer referència als aspectes següents:

* Objecte del contracte
* Durada
* Naturalesa i finalitat del tractament
* Tipologia de dades personals tractades
* Categories d’interessats afectats
* Obligacions i drets del responsable

A continuació, s’adjunta un model d’encàrrec de tractament amb indicació dels continguts esmentats en les línies anteriors.

MODEL D’ACORD D’ENCÀRREC DE TRACTAMENT

Acord d’encàrrec de tractament de dades de caràcter personal entre \_\_\_\_\_\_\_ i \_\_\_\_\_\_\_ *[indicar les parts que subscriuen l’acord]*

REUNITS

D’una banda, ......................................... *[indicar nom i cognoms del responsable]*, com a responsable dels tractaments de protecció de dades de ....................................... *[indicar nom de l’entitat]*, entre els qual s’inclou el tractament relatiu a .......................... *[indicar nom del tractament]*................................................., en l’exercici de les funcions que li confereix el Reglament  (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques en allò que fa referència al tractament de dades personals i a la lliure circulació d’aquestes dades i pel qual es deroga la Directiva 95/46/CE (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD).

I de l’altra, el/la senyor/a ....................... *[indicar nom i cognoms]* ..........., *[especificar càrrec]*........., en representació de ............ *[nom de l’entitat]* .........., d’acord amb ..........*[justificar representació]*,........... , com a encarregat de tractament,

Ambdues parts, en l’exercici de les funcions que els estan legalment assignades, reconeixent-se recíprocament la capacitat legal necessària per obligar-se de comú acord,

**MANIFESTEN**

1. Que........................... *[indicar nom del responsable]*, d’acord amb les competències que té atribuïdes, li correspon la realització de ................................. *[especificar les competències en les quals es troba inclòs l’objecte del tractament]* ..........................................
2. Que l’empresa contractista ................................... *[si escau]* té per objecte ................................................ *[indicar finalitat/s]*.
3. *[Fer referència al contracte que fa necessari signar l’acord i altra informació que sigui necessària; incloure, si escau, el núm. d’expedient contracte. Exemple: Ambdues parts han signat un contracte per X, amb expedient X]*
4. Atès que l’execució del contracte esmentat per part de ... *[indicar empresa contractista*] comporta tractar dades personals de les quals és responsable ... *[indicar òrgan de contractació*], ...... *[*indicar *nom de l’empresa contractista]* té la consideració d’encarregada del tractament, d’acord amb el RGPD i LOPDGDD.
5. Que ........ *[nom empresa contractista]* disposa de la capacitat i els recursos necessaris per tal de garantir que, en la seva qualitat d’encarregat de tractament, aplica les mesures tècniques i organitzatives apropiades per complir amb el que estableix la legislació de protecció de dades esmentada.
6. La necessitat de signar un acord d’encàrrec de tractament de dades de caràcter personal en relació amb el contracte esmentat, en els termes que estableixen els articles 28 del RGPD i 33 de la LOPDGDD.

**CLÀUSULES**

**Primera.- Objecte de l’acord d’encàrrec**

Mitjançant aquest acord d’encàrrec s’habilita........................... *[indicar nom de l’entitat encarregada]*, en qualitat d’encarregat de tractament (en endavant, l’encarregat), per tractar per compte de ................ *[indicar nom de l’entitat responsable*] (en endavant, el responsable) les dades de caràcter personal necessàries per a la realització de ........................................ *[indicar l’objecte de l’encàrrec de tractament].*

El tractament consistirà en ........................................[*descripció detallada del tractament i de les actuacions concretes a realitzar*].

**Segona.- Identificació de la informació afectada**

Per executar les prestacions derivades del compliment de l’objecte d’aquest acord d’encàrrec, el responsable posa a disposició de l’encarregat la informació següent: *[indicar una opció]*

*OPCIÓ A*

*[Especificar tipus/categories de dades: identificatives, de característiques personals, dades de salut: clíniques, etc].*

*[Especificar categories de persones interessades: col·lectius vulnerables, pacients, professionals sanitaris, ciutadans, etc].*

..... que es descriu a continuació:

*OPCIÓ B*

*[En el cas que l’objecte del contracte comporti el tractament de moltes categories de dades personals i/o de persones interessades, és millor remetre’s a un annex en el qual constin. Es proposa redactat següent:]*

...... corresponent als tractaments que es relacionen a l’annex 1.

**Tercera.- Durada**

La vigència d’aquest acord d’encàrrec queda vinculada a la durada del contracte subscrit que s’ha identificat en serà de ..................... *[indicar vigència i fonamentar-la] ....................*.

**Quarta.- Obligacions de l’encarregat de tractament**

L’encarregat de tractament i tot el seu personal s’obliguen a:

1. Utilitzar les dades personals objecte de tractament, o les que reculli per a la seva inclusió, només per a la finalitat objecte d'aquest acord d’encàrrec. En cap cas poden utilitzar les dades per a finalitats pròpies.
2. Tractar les dades únicament d’acord amb les instruccions documentades del responsable de tractament.

Si l'encarregat de tractament considera que alguna de les instruccions del responsable infringeix el RGPD o qualsevol altra disposició en matèria de protecció de dades de la Unió o dels estats membres, l'encarregat n’ha d’informar immediatament el responsable.

1. Limitar l’accés a les dades personals tractades als membres del seu personal en la mesura que sigui estrictament necessari per a l’execució, la gestió i el seguiment de l’encàrrec. L’encarregat ha de garantir que les persones autoritzades per tractar les dades personals s’han compromès a respectar la confidencialitat o estan subjectes a una obligació de confidencialitat de naturalesa estatutària, així com a complir les mesures de seguretat corresponents, de les quals cal informar-los convenientment.

Mantenir a disposició del responsable la documentació que acredita el seu compliment.

1. Mantenir el deure de secret respecte de les dades personals a les quals hagin tingut accés en virtut d’aquest acord d’encàrrec, fins i tot desprès que en finalitzi l’objecte.
2. No comunicar les dades a terceres persones, tret que tingui l'autorització expressa del responsable de tractament en els supòsits legalment admissibles.

L'encarregat pot comunicar les dades a altres encarregats de tractament del mateix responsable, d'acord amb les instruccions del responsable. En aquest cas, el responsable ha d’identificar, prèviament i per escrit, l'entitat a la qual s'han de comunicar les dades, la finalitat, les dades a comunicar i les mesures de seguretat que cal aplicar per procedir a la comunicació.

1. Les transferències de dades a un tercer país o a una organització internacional per part de l’encarregat, únicament es poden realitzar seguint instruccions documentades del responsable o en virtut d’una exigència expressa del dret de la Unió o d’un estat membre al qual estigui subjecte l’encarregat.
2. Subcontractació

*[Escollir una de les opcions]*

*OPCIÓ A:*

No es poden subcontractar cap dels tractaments de dades inclosos en les prestacions que formen part de l’objecte d’aquest encàrrec.

*OPCIÓ B:*

Es poden subcontractar alguns dels tractaments de dades previstos en l’objecte d’aquest encàrrec.

Si cal subcontractar algun tractament, aquest fet s’ha de comunicar prèviament i per escrit al responsable, amb una antelació de ........................... *[indicar el termini]*. Cal indicar els tractaments que es pretén subcontractar i identificar de forma clara i inequívoca l'empresa subcontractista i les seves dades de contacte. La subcontractació es pot dur a terme si el responsable no manifesta la seva oposició en el termini establert.

El subcontractista, que també té la condició d'encarregat de tractament, està obligat igualment a complir les obligacions que aquest document estableix per a l'encarregat de tractament i les instruccions que dicti el responsable. Correspon a l'encarregat inicial regular la nova relació, de manera que el nou encarregat quedi subjecte a les mateixes condicions (instruccions, obligacions, mesures de seguretat…) i amb els mateixos requisits formals que ell, pel que fa al tractament adequat de les dades personals i a la garantia dels drets de les persones afectades. Si el subencarregat ho incompleix, l'encarregat inicial continua sent plenament responsable davant el responsable pel que fa al compliment de les obligacions.

En tot cas, el responsable ha d’estar informat de tota la cadena de subcontractació.

1. Garantir la formació necessària en matèria de protecció de dades personals de les persones autoritzades per tractar dades personals.
2. Assistir al responsable de tractament en la resposta a l'exercici dels drets següents:
3. Accés, rectificació, supressió i oposició.
4. Limitació del tractament.
5. Portabilitat de dades.
6. A no ser objecte de decisions individualitzades automatitzades (inclosa l’elaboració de perfils).

Quan les persones afectades exerceixin els drets d'accés, rectificació, supressió i oposició, limitació del tractament i a no ser objecte de decisions individualitzades automatitzades davant l'encarregat de tractament, aquest ho ha de comunicar per correu electrònic a l'adreça indicada a la clàusula vuitena d’aquest acord d’encàrrec. La comunicació s’ha de fer de forma immediata i en cap cas més enllà de l’endemà del dia en què s’ha rebut la sol·licitud, tenint en compte que si s’ha rebut en un dia no laborable, s’entendrà rebuda el primer dia laborable següent, juntament, si escau, amb altres informacions que puguin ser rellevants per resoldre la sol·licitud.

L’encarregat no ha de donar resposta per si mateix a dites sol·licituds llevat que hagi estat autoritzat pel responsable.

1. Dret d’informació.

*[Escollir una de les opcions]*

*OPCIÓ A*

L'encarregat de tractament ha de facilitar, en el moment de recollir les dades, la informació relativa als tractaments de dades que es duran a terme. La redacció i el format en què es facilitarà la informació s'ha de consensuar amb el responsable, abans d’iniciar la recollida de les dades.

*OPCIÓ B*

Correspon al responsable facilitar el dret d'informació en el moment de recollir les dades

1. L’encarregat també ha d’assistir al responsable a garantir el compliment de les següents obligacions tenint en compte la naturalesa del tractament i la informació de què disposi:
2. L’obligació de realitzar una avaluació d’impacte de les operacions de tractament en la protecció de dades personals, quan sigui probable que un determinat tractament suposi un alt risc per als drets i les llibertats de les persones físiques.
3. L’obligació de consultar a l’autoritat de control abans de començar el tractament, quan l’avaluació d’impacte relativa a la protecció de dades evidenciï que el tractament comporta un alt risc si el responsable no adopta les mesures necessàries per a mitigar-lo.
4. L’obligació de garantir que les dades personals siguin exactes i estiguin actualitzades.
5. Posar a disposició del responsable tota la informació necessària per demostrar que compleix les seves obligacions, així com per realitzar les auditories o les inspeccions que efectuïn el responsable o un altre auditor autoritzat per ell.
6. Notificació de violacions de la seguretat de les dades.

En el supòsit de violació de la seguretat de les dades personals, l’encarregat ha de col·laborar amb el responsable i ajudar-lo a donar compliment a les obligacions que li atribueix el RGPD, de la manera següent:

1. Quan es tracti d’una violació de la seguretat de dades personals tractades pel responsable, l’encarregat ha d’assistir al responsable en les següents accions:
2. Notificar la violació de seguretat de les dades personals a l’autoritat de control sense dilació indeguda des què tingui constància, si escau.
3. Preparar tota la informació rellevant per documentar i comunicar la incidència, i que ha d’incloure com a mínim:

* Descripció de la naturalesa de les dades personals, incloses, quan sigui possible, les categories i el nombre aproximat d'interessats afectats i les categories i el nombre aproximat de registres de dades personals afectats.
* Descripció de les possibles conseqüències de la violació de la seguretat de les dades personals.
* Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

1. Comunicar la violació de seguretat de les dades personals a l’interessat sense dilació indeguda des què tingui constància, si escau.
2. Quan es tracti d’una violació de la seguretat de dades personals tractades per l’encarregat:

Ha d’informar el responsable de tractament, sense dilació indeguda i en qualsevol cas abans de 24 hores des que tingui constància, de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència, per correu electrònic a l'adreça indicada a la clàusula vuitena d’aquest acord d’encàrrec.

Si se’n disposa, cal facilitar, com a mínim, la informació especificada en l’apartat b) del punt 1 i, addicionalment, el nom i les dades d’un punt de contacte en el qual es pugui obtenir més informació.

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

1. Implantar les mesures de seguretat escaients d’acord amb el nivell de risc determinat per a cada tractament objecte de l’encàrrec que es deriven de l’aplicació de l’Esquema Nacional de Seguretat (ENS) *[seria recomanable especificar les mesures de seguretat que s’apliquen descrites de manera concreta en un annex a aquest acord].*

En tot cas, cal implantar mecanismes per:

1. Garantir la confidencialitat, integritat, disponibilitat i resiliència permanents dels sistemes i serveis de tractament.
2. Restaurar la disponibilitat i l'accés a les dades personals de forma ràpida, en cas d'incident físic o tècnic.
3. Verificar, avaluar i valorar, de forma regular, l'eficàcia de les mesures tècniques i organitzatives implantades per garantir la seguretat del tractament.
4. Pseudonimitzar i xifrar les dades personals, si escau.

També ha d’adoptar totes aquelles altres mesures que, tenint en compte el conjunt de tractaments que duu a terme, siguin necessàries per garantir un nivell de seguretat adequat al risc.

La documentació relacionada amb la gestió dels riscos, incloent el resultat de les auditories periòdiques que es realitzin, pot ser sol·licitada en qualsevol moment pel responsable de tractament.

1. Designar un delegat de protecció de dades, si l’encarregat es troba inclòs en un dels supòsits previstos en l’article 37.1 del Reglament, i comunicar-ne la identitat i les dades de contacte al responsable.
2. Destinació de les dades

Retornar al responsable de tractament les dades de caràcter personal i, si escau, els suports on constin, una vegada complerta la prestació.

La devolució ha de comportar l'esborrat total de les dades existents en els equips informàtics utilitzats per l'encarregat i la supressió de totes les còpies existents.

No obstant això, l'encarregat pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.

1. En el cas d’ús de servidors, comunicar el lloc on estaran ubicats i des d’on es prestaran el serveis associats a aquests, així com qualsevol canvi que es produeixi en relació amb aquesta informació.
2. Incorporar els tractaments que duu a terme en execució d’aquest contracte al seu registre d’activitats del tractament efectuades per compte d’un responsable, amb el contingut de l’article 30.2 de l’RGPD.

*[Aquesta obligació no és exigible a les empreses o organitzacions que ocupen menys de 250 persones llevat que concorri alguna de les circumstàncies següents:*

1. *Si és probable que hi hagi un risc per a drets i llibertats dels subjectes.*
2. *Si el tractament no és ocasional*
3. *Si inclou categories especials de dades (art.9 RGPD) o infraccions i condemnes penals.*

*En aquests casos l’encarregat sí ha d’incloure al seu RAT aquests tractaments].*

**Cinquena.- Obligacions del responsable de tractament**

Correspon al responsable de tractament:

1. Lliurar a l'encarregat les dades a les quals es refereix la clàusula segona d'aquest acord d’encàrrec.
2. Fer una avaluació de l'impacte sobre la protecció de dades personals de les operacions de tractament que ha d’efectuar l'encarregat, si fos preceptiu.
3. Fer les consultes prèvies que correspongui.
4. Vetllar, abans i durant tot el tractament, perquè l’encarregat compleixi la normativa en matèria de protecció de dades.
5. Supervisar el tractament, inclosa l’execució d’inspeccions i auditories.

**Sisena.- Drets del responsable de tractament:**

El responsable de tractament té dret a:

1. Obtenir de l’encarregat tota la informació que consideri necessària relativa a les dades i els tractaments que es descriuen a la clàusula segona, per tal que pugui complir amb les seves obligacions com a responsable.
2. Obtenir l’assistència de l’encarregat per atendre les peticions i inspeccions de qualsevol autoritat de control quan els tractaments objecte d’aquelles siguin els que porta a terme l’encarregat.
3. Ser compensat per l’encarregat pels danys i perjudicis que suporti com a conseqüència de l‘incompliment de les obligacions de l’encarregat o dels seus subcontractats.

**Setena.- Modificació de l’acord d’encàrrec**

Aquest acord d’encàrrec de tractament de dades personals es podrà modificar de manera expressa i de comú acord entre les parts, mitjançant la signatura de l’addenda corresponent.

**Vuitena.- Comunicacions i notificacions**

1. Les comunicacions adreçades al responsable de tractament s’enviaran a:

*[determinar pel responsable adreça postal i correu electrònic]*

1. Les comunicacions adreçades a l’encarregat de tractament s’enviaran a:

*[determinar per l’encarregat adreça postal i correu electrònic]*

1. Les comunicacions en els casos de vulneracions de seguretat s’adreçaran, amb còpia al responsable funcional de què es tracti, a l’adreça electrònica següent:

*[determinar pel responsable correu electrònic]*

En prova de conformitat, ambdues parts signen aquest acord d’encàrrec.

|  |  |
| --- | --- |
| ***[nom i cognoms]*** | ***[nom i cognoms]*** |
| Representant del responsable | Representant de l’encarregat |
|  |  |